 Faysal waxa kale oo uu hadalkiisa ku soo daray Xaddiga Dhaqaale ee Loolanka Siyaasadda loo isticmaallo, isagoo taasi barbar-dhigaya halista ay waajahayaan Dadka reer Somaliland ee Abaartu hayso, waxaanu yidhi, Khamiista waxaan qabanayaa xaflad ay ka soo qayb galayaan kun qof oo ay ku baxayso afar iyo toban kun oo dollar, islaan walla weyn ah reer Koonfureed ah oo kun dollar soo dirtay maalin dhaweyd, oo 13qoys oo reer Ceel-af-weyn ah ayey raashin ugu siinaysay, dhawr iyo tobankaa kun ee dollar wax badan ayey tari lahaayeen, laakiin ficil ayaa keenaya oo markay yidhaahdaan Faysal Xisbigiisii wuu baabaay, markaa dadkeena oo gaajoonaya ayeynu waxaa ku bixinaynaa, reer Guuleedkii wuu ka qaxay Ina-Guuxaa oo waxa lagaga guuray dadkii indhaha laaa, markaa waa inaynu dadkaa u naxnaa, wada tashigu wuu noo soconayaa, shacbigana waxaan leeyahay waxa lagu dul dagaalamayaa waa idinka, codkiina in la maqlo ayaa la doonayaa, markaa Ilaahay Qulluubteena ha isku soo celiso oo ha innaga yeelo kuwii isa saamaxa ee wanaagga ka taliya, markaa walaalayaal waa inaynu dadkeena u naxnaa oo doorashada waqtiga aynu doono ayeynu qabsan karnaa oo goortii Illaahay qorey ayey dhici doontaa, qofkii uu u qoreyna wuu iman doonaa . 